ยาคุมฉุกเฉินบดเป็นผงแล้วกินกับน้ำจะมีประสิทธิภาพไหมครับ
สวัสดีค่ะ ยาคุมฉุกเฉินเป็นการรับประทานฮอร์โมนขนาดสูงทันทีหลังมีเพศสัมพันธ์ภายใน 72 ชั่วโมง เพื่อลดโอกาสตั้งครรภ์ ประสิทธิภาพยาอยู่ประมาณ 80-90% หากกินภายในเวลาดังกล่าวอย่างถูกต้องปกติแล้วจะแนะนำให้กินทั้งเม็ดกลืนทีเดียว ไม่ควรจะบด เพราะการบดอาจทำให้ยาแตกตัวออกมา หรือทำให้กินเข้าไปไม่ครบเท่ากับการกลืนเข้าไปทั้งเม็ดได้ ซึ่งอาจจะลดประสิทธิภาพของยาลงไปได้ แต่หากได้พยายามกินผงที่ละลายกับน้ำเข้าไปจนหมด ก็น่าจะได้ประสิทธิภาพอยู่บ้างแม้อาจจะน้อยกว่าเดิมจึงแนะนำสังเกตประจำเดือนในครั้งถัดไปว่ามาตามปกติหรือไม่ หากมาช้ากว่า 35 วันจากครั้งก่อน ควรซื้อชุดตรวจการตั้งครรภ์ทางปัสสาวะมายืนยันหรือไปตรวจอีกครั้งที่รพ.